Kamene stolice u Zovom dolu
<s>Kamene stolice u Zovom dolu  pripadaju grupi istorijskih spomenika pronađenih na teritoriji srednjovjekovne bosanske države.</s><s>Na području opštine Nevesinje do sada je evidentirano 5 kamenih stolica, najverovatnije iz 15. vijeka.</s><s>Sve stolice se nalaze u okolini sela Zovi Do, petnaestak kilometara od Nevesinja.</s>

<s>Na teritoriji srednjovijekovne Bosne i Hercegovine do danas je nađeno 42. kamenih stolica.</s><s>Na nekim primjercima uklesani su reljefni motivi simboličkog i dekorativnog karaktera, a na nekim ćirilični natpisi.</s><s>Predstavljaju suštinski simbol vlasti i ugleda feudalnog društvenog sloja.</s><s>Smještene su na otvorenom prostoru, a najčešće u utvrđenim gradovima srednjovjekovne bosanske države gdje ih se može naći i više u okviru jednog lokaliteta.</s>

<s>Oko 1,5 km jugozapadno od zaseoka Podkula, nalazi se lokalitet Banj do, preko koga vodi put na tvrđavu Zaposti, poznatu i kao Hercegov grad.</s><s>Podigao ju je Stjepan Vukčić Kosača.</s><s>Na pomenutom lokalitetu nalazi se kamena stijena u kojoj su uklesane tri stolice, okrenute prema tvrđavi.</s><s>Ovaj lokalitet sa stolicama okolni stanovnici zovu Stolovi.</s>

<s>Opis 
U odnosu na zajedničku pozadinu, sjedišta su isturena i odvojena, u obliku nepravilnih pravougaonika.</s><s>Sjedište srednje stolice je dugo 98, široko 50, a od zemlje odignuto 40 cm; sjedište desne stolice je dugo 70, široko 45, a odignuto 40 cm, sjedište lijeve stolice je dugo 75, široko 35, a odignuto od zemlje 60 cm.</s><s>Sve tri stolice imaju naslone za leđa koji su u obliku nepravilnih trouglova visine oko 120 cm.</s>

<s>Sa stolova se vidi Hercegov grad, koji je udaljen oko 1,5 km vazdušne linije na zapadnu stranu.</s><s>U njemu se nalaze još dvije kamene stolice.</s><s>One su usječene u dosta velike stijene, jedna unutar grada, a druga neposreno izvan zidina.</s><s>Stolice su slične i sjedište im je dugačko oko 270, široko oko 60, a od zemlje je odignuto 50 cm.</s><s>Imaju nepravilan naslon za leđa visine oko 60 cm.</s><s>Ove stolice, sa stolicama u gradu Kulini, su najvećih dimenzija.</s>

<s>Reference</s>

<s>Literatura</s>

<s>Nevesinje
Kamene stolice u Bosni i Hercegovini
Kosače</s>

